b'\n_START_ARTICLE_\nRado\n_START_SECTION_\nIzvor imena\n_START_PARAGRAPH_\nIme Rado je skraj\xc5\xa1ana oblika iz zlo\xc5\xbeenih slovanskih imen, ki imajo morfem (najmanj\xc5\xa1o jezikovno enoto, ki lahko nosi pomen) rad, npr. Radigoj, Radoljub. Sestavina rad v teh imenih pomeni\xc2\xa0\xc2\xbbvesel\xc2\xab. Iz besede rad izpeljani glagol je radovati v pomenu besede\xc2\xa0\xc2\xbbveseliti se\xc2\xab. Pomensko sorodna imena, ki se rabijo pri nas ali drugod, so Veselko, Gavdencij in Hilarij.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji 1058 oseb z imenom Rado. Ostale oblike imena, ki so bile na ta dan tudi v uporabi: Radan(17), Rade(401), Radenko(219), Radigoj(5), Radimir(5), Radisav(136), Radi\xc5\xa1a(48), Radivoj(275), Radivoje(157), Radko(146), Radmil(7), Radmilo(14), Radojko(24), Radoljub(15), Radomir(285), Radosav(39), Radoslav(335), rado\xc5\xa1(90) in Radovan(873).\n_START_SECTION_\nOsebni praznik\n_START_PARAGRAPH_\nV koledarju Rado goduje skupaj z Jakobom 25. julija.'